# Diego Martín Gabriel

Diego Martín Gabriel (Madrid, 21 de setembre del 1974) és un actor madrileny de cinema, teatre i televisió.

## Biografia

Finalitzats els seus estudis secundaris, es va matricular a la Universitat per estudiar Dret, carrera que no va acabar, ja que va decidir dedicar-se a la interpretació i preparar-se per a això. Va fer alguns cursos d'interpretació i seguidament es va matricular a l'escola de Juan Carlos Corazza. Després va complementar la seva formació amb cursos de veu, de moviment, d'expressió, i fins i tot de direcció escènica.
El seu debut professional va tenir lloc al teatre, concretament l'any 1995 amb l'obra de Molière El avaro. Seguidament, l'actor ha anat actuant de manera regular sobre dels escenaris, on l'hem vist protagonitzant muntatges com Camino de Wolokamks, El tiempo y los conway, Ronda para dos mujeres y dos hombres, Ser o no ser o Los hijos se han dormido. L'any 1998 va debutar en el cinema, amb un petit paper en la pel·lícula Resultado final de Juan Antonio Bardem. Aquest mateix any, intervé també en un curtmetratge, Quiéreme.
Ja l'any 2001 treballa en la seva segona pel·lícula, Días de fútbol de David Serrano de la Peña. En la seva filmografia trobem títols de qualitat com Los Borgia, Días de cine, Pájaros de papel, Tres metros sobre el cielo, Una hora más en Canarias o REC Génesis. Quant a la pantalla petita, mitjà en el qual més se li coneix, va començar participant en petits papers de sèries com Periodistas, Compañeros o Siete vidas, i l'any 2000 aconsegueix un paper fix en Policías, en el corazón de la calle, sèrie en la qual interpreta a "Jaime Castro" fins a l'any 2003.
Aquest any (2003) s'incorpora a una altra sèrie d'èxit, Aquí no hay quien viva, on dona vida a "Carlos", el va interpretar fins a l'any 2006. L'any 2007, i fins al 2009, Diego va protagonitzar la sèrie Hermanos y detectives, donant vida a "Daniel Montero", i l'any 2010 va participar en la producció La Duquesa, en el paper de Carlos Fitz-James Stuart y Martínez de Irujo, que va repetir l'any 2011 a La Duquesa II.
En els anys 2010 i 2011 l'actor s'incorpora al repartiment de la sèrie Doctor Mateo com "Nicolás Yubero", més conegut com a "Nico", i el 2012 va treballar a Frágiles com "Ulisses". Diego ha guanyat el Premi Zapping al millor actor per la seva interpretació a la sèrie Hermanos y detectives, pel qual també va ser nominat al Premi al millor actor protagonista de televisió per part de la Unió d'Actors.

## Filmografia
### Cinema

| Llargmetratges Resultado final (1998) Días de fútbol (2003) Golpe maestro (2004) El asombroso mundo de Borjamari y Pocholo (2004) Los Borgia (2006) Días de cine (2007) Mataharis (2007) El último justo (2007) Un buen día lo tiene cualquiera (2007) La Tierra con nombre de vino (2009) Pájaros de papel (2010) Tres metros sobre el cielo (2010) Una hora más en Canarias (2010) Amigos... (2011) REC: Génesis (2012) Tengo ganas de ti (2012) | Curtmetratges Quiéreme (1998) Usar y tirar (2003) Ana y Manuel (2004) El padre (2009) Nunca Digas (2011) |

### Televisió

* Periodistas (1999)
* Compañeros (1999)
* Policías, en el corazón de la calle (2000-2003)
* 7 vidas (2003)
* De moda (2004-2005)
* Una vida nueva (2003)
* Art Heist (2004)
* Aquí no hay quien viva (2003-2006)
* Hermanos y Detectives (2007-2009)
* La Duquesa (2010)
* Doctor Mateo (2010-2011)
* La Duquesa II (2011)
* Frágiles (2012)
* Familia (2013)
* Niños robados (2013)
* Los misterios de Laura (2014)

### Teatre

* El avaro (1995)
* Camino de Wolokamks (1999)
* El tiempo y los conway (1999)
* Los Openheart: el triángulo (2002)
* Ronda para dos mujeres y dos hombres (2005)
* Ser o no ser (2009)

## Premis i nominacions

| Any | Premi | Categoria | Títol | Resultat |
| 2008 | Premis Unió de Actors (Espanya). | Millor actor protagonista de televisió | Hermanos y detectives | Nominat |
| 2008 | Premis Zapping | Millor actor | Hermanos y detectives | Guanyador |
| 2011 | Premis Magazine Web | Millor antagonista masculí nacional de televisió | Doctor Mateo | Nominat |

## Referències

* ↑ «Diego Martín Gabriel» (en castellà). biografias. [Consulta: 5 febrer 2014].
* 1 2 «Diego Martín-Awards» (en anglès). imdb. [Consulta: 5 febrer 2014].